**Iubire**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu curg în râu de lavă către tine,

Tu bei din mine, noian de picături

Și amândoi, pictăm pe zări senine

Povești de dor, și-n taină aventuri.

Eu urc trpte de raze şi de boare,

Tu mă urmezi tacit pășind pe astre

Și împreună ne urcăm în Carul Mare

Să ne topim în trupurile noastre.

Eu mă agăţ de zare-n răsărit,

Tu mă absorbi şi arzi în vâlvătăi

Şi amândoi, zburăm către zenit

Să ne-ncărcăm cu noi şi noi văpăi.

Eu îți ofer Luceafărul din boltă,

Tu îl așezi în părul tău bălai

Și-n amândoi, iubirea dezinvoltă

În fiecare zi îşi pune un alt strai.